Вольга ЛАЗОРКІНА: Мы сёння згадвалі вельмі важныя іміджавыя складнікі. У сувязі з тым, што парламенцкае вымярэнне нашай знешняй палітыкі набірае абароты, мы, са свайго боку, хацелі б узмацніць менавіта гэты кірунак. Напэўна, трэба прымяняць практычныя крокі, каб змяніць імідж нашай дзяржавы. Госці, якія прыязджаюць да нас з еўрапейскіх краін, вельмі мала ведаюць пра Беларусь. Мы сёння гаварылі пра важнасць асабістых кантактаў. Парламентарыі, ды і любыя грамадзяне, якія выязджаюць за мяжу, нясуць нагрузку па стварэнні іміджу краіны. Тут узнікае пытанне: ці ўсведамляюць людзі, што іх паводзіны, няведанне нормаў, правілаў, этыкету, таксама адбіваюцца на гэтым? Адукацыйныя ўстановы таксама могуць аказаць пэўную дапамогу ў рамках семінараў, майстар-класаў. Нас гэтая праблема таксама цікавіць, і мы хацелі б унесці пэўны ўклад у фарміраванне нашага іміджу і такім шляхам.